Tokong Dewa Kuan Yin Teng

**Tokong Dewa Kuan Yin Teng** () (juga dikenali sebagai **Kuan Im Teng** atau **Kong Hock Keong 广福宫**) merupakan sebuah tokong Cina di bandar George Town di Pulau Pinang, Malaysia. Terletak di Lebuh Pitt, ia mula dibina pada 1728, menjadikannya tokong Tao tertua di Pulau Pinang.

Tokong ini didedikasikan untuk Guan Yin. Walau bagaimanapun, tokong cina itu pada asalnya ditubuhkan untuk penyembahan Mazu, dewi laut.

Berikutan kemasukan etnik Cina ke George Town selepas penubuhan penempatan pada tahun 1786, Tokong Cina itu bertukar menjadi tokong khusus untuk Guan Yin pada tahun 1800; pada masa itu, ia juga mula berfungsi sebagai pengantara neutral antara masyarakat Kantonis dan Hokkien yang bersaing.

Walaupun fungsi tokong yang lebih sekular sejak itu telah diserahkan kepada Dewan Perhimpunan Cina Pulau Pinang, ia mengekalkan kepentingan keagamaannya dan kekal popular dalam kalangan rakyat Pulau Pinang berketurunan Cina. Ia menjadi pusat tumpuan untuk perayaan Cina seperti hari perayaan tahunan untuk Guan Yin dan Hari Lahir Maharaja Jed (天公诞),  menarik penganut dari seluruh Asia Tenggara.

## Sejarah
Tokong Cina ini diasaskan pada tahun 1728. Dibina dengan kos sebanyak $4,000 dolar Sepanyol, ia didedikasikan kepada Mazu, dewi laut yang disembah oleh masyarakat Hokkien sebagai penaung para pelaut. Pada masa itu, Pulau Pinang masih jarang didiami, dan tokong ini yang dibina oleh komuniti Hokkien pelaut terletak agak dekat dengan laut.

Tokong ini telah diubah suai pada tahun 1800, di mana dewa utama telah ditukar daripada Mazu kepada Guan Yin. Dewa-dewa Cina lain, termasuk Guan Yu dan Tua Pek Kong, turut dimasukkan ke dalam tokong, mencerminkan kepelbagaian masyarakat Cina di George Town pada ketika itu.

Gelombang imigrasi orang Cina selama beberapa dekad sejak penubuhan George Town oleh Kapten Francis Light pada tahun 1786 menyebabkan pelbagai kumpulan dialek Cina menetap di penempatan baharu ini, termasuk masyarakat Kantonis. Tokong ini mula berperanan sebagai tempat pengantaraan bagi menangani pertelingkahan yang kerap berlaku antara golongan Hokkien dan Kantonis. Pada peringkat awal, ia dikendalikan oleh sebuah jawatankuasa yang terdiri daripada jumlah wakil yang seimbang daripada kedua-dua kumpulan etnik.

Dengan itu, tokong ini berfungsi sebagai majlis perundingan dan tribunal bagi masyarakat Cina Pulau Pinang sehingga pertengahan abad ke-19.

Pertelingkahan yang semakin memburuk antara pelbagai kumpulan etnik Cina di George Town yang memuncak dalam Rusuhan Pulau Pinang 1867 akhirnya membawa kepada penubuhan Dewan Perhimpunan Cina Pulau Pinang pada tahun 1881 untuk mengambil alih fungsi sekular tokong sebagai pengantara masyarakat Cina tempatan.

Sejak itu, tokong ini berfungsi secara khusus sebagai pusat ibadat bagi komuniti Cina setempat. Terdapat khabar angin bahawa tokong ini memiliki unsur ajaib, kerana ia dikatakan terselamat secara ajaib daripada beberapa siri serangan sejak ditubuhkan pada 1728. Sebagai contoh, tokong ini kekal utuh walaupun Pulau Pinang dibom dan diserang oleh Tentera Imperial Jepun (IJA) pada Disember 1941, dan turut terselamat daripada beberapa serangan lain sebelum dan semasa dekad 1960-an.

Kali terakhir tokong ini diubah suai ialah antara tahun 2012 hingga 2017. 

## Ciri-ciri
Tokong Cina ini dipenuhi oleh seni bina Cina, tokong ini mempunyai bumbung menyapu khas Tokong Cina dan mempunyai pintu gergasi yang dihiasi dengan lukisan dewa Tao dan Buddha. Tiang-tiang berjalin naga juga menyokong bumbung tinggi, yang dihiasi dengan lebih banyak patung naga di rabung atasnya.

Tokong ini berhadapan dengan halaman besar yang menghadap ke Lebuh Pitt ke timur. Ia dibina mengikut prinsip *[[feng shui|feng syui]]*; ia mempunyai tiga telaga - satu di sebelah kanan tokong utama, satu lagi di halaman depan dan yang ketiga tersembunyi di bawah mazbah utama Guan Yin. Telaga halaman adalah untuk kegunaan awam, manakala yang di sebelah tokong utama dikhaskan untuk sami. Legenda bandar mengatakan bahawa air dari perigi tersembunyi mempunyai khasiat perubatan.

## Galeri

Fail:Kong Hock Keong Penang Dec 2006 001.jpg|Gerai tepi jalan  di sebelah Tokong Kong Hock Keong (Kuan Im Teng)
Fail:Kong Hock Keong Penang Dec 2006 003.jpg|Pengaruh seni bina Cina Selatan boleh dilihat pada bumbung
Fail:Kong Hock Keong 2010 Innen.JPG|Tempat sembahyang 
Fail:Kong Hock Keong Penang Dec 2006 006.jpg|Tempat utama tokong kepada Guan Yin.
Fail:Dragon carving on roof.jpg|Reka bentuk naga pada bahagian bumbung
Fail:Godness of Mercy Temple Roof.jpg|Bumbung dengan seni bina budaya Cina
Fail:Guanyin temple roof.jpg|Bumbung yang menggunakkan unsur seni bina Hokkien
Fail:Architecture of roof.jpg|Seni bina pada bahagian bumbung
Fail:Statue after paint brush.jpg|Patung dewa-dewi yang dicat semula pada tahun 2013
Fail:Inner Sanctuary of Guanyin Temple, Penang.jpg|Bahagian belakang tokong yang menempatkan altar utama dengan hiasan tanglung merah
Fail:Guang Fu Gong Signboard at Penang Guanyin Temple.jpg|Papan tanda "廣福宮" (*Guang Fu Gong*) di bahagian dalam Tokong Guanyin, dihiasi dengan deretan tanglung.
Fail:Door Guardians and Signboard – Guanyin Teng Penang.jpg|Lukisan dewa penjaga pintu (門神) di pintu masuk utama Tokong Guanyin, bersama papan tanda bertulis "锡福无疆" yang bermaksud keberkatan tanpa batas.
Fail:Donor Inscription Plaque for Expansion of Guangfu Gong, Penang.jpg|Batu bersurat yang menyenaraikan penderma bagi kerja-kerja pembesaran Kuan Im Teng di Pulau Pinang. 
Fail:Ritual Plaques at Penang Guanyin Temple.jpg|Papan logam upacara yang digunakan semasa perarakan keagamaan di Tokong Guanyin, Pulau Pinang.
Fail:Chinese New Year Lantern Display at Penang Guanyin Temple.jpg|Pemandangan halaman utama Tokong Kong Hock Keong semasa sambutan Tahun Baru Cina 
File:Photo 6248861615780905454 x.jpg|Batang Tilikan (Kau Cim)
File:Photo 6248861615780905455 x.jpg|Puisi Tilikan (Kau Cim)
File:Photo 6248861615780905456 x.jpg|Perigi Hajat di hadapan Tokong Kong Hock Keong (Kuan Im Teng), Pulau Pinang
File:Photo 6248861615780905457 x.jpg|Burung merpati di hadapan Tokong Kong Hock Keong (Kuan Im Teng)


## Rujukan

## Pautan luar

*